laion/Wikipedia-Exotic huggingface dataset:
שועל (פירושונים)

האם התכוונתם ל... שועל – בעלי חיים ממשפחת הכלביים, בהם שועלים אמיתיים ודמויי-שועלים אחרים שועל (שבט) – שבט טקסונומי במשפחת הכלביים בו שלושה סוגים, בהם הסוג שועל שועל (סוג) – סוג הכולל 12 מיני שועלים אמיתיים שועל מצוי ("שועל אדום") – ממיני השועל המוכרים ביותר בעלי חיים אחרים שועל-מעופף – סוג של עטלף פירות גדול בז שועל – בז ממוצא אפריקאי כְּרִישׁוּעָל – סוג כרישים דמויי עמלץ בעלי זנב מזדקר צמחים ופטריות ענבי שועל – שיח ממשפחת הדומדמניתיים שיבולת-שועל (סוג) – סוג צמח ממשפחת הדגניים אש השועל – תופעה בה פטריות מפיצות אור ביולוגי בתרבות משלי שועלים – קובץ משלים שחוברו על ידי רבי ברכיה בן נטרונאי הנקדן, בהם מוצג שועל כחיה ערמומית שהאדם יכול ללמוד ממנהּ מוסר השכל התרנגולים והשועל – סיפור בחרוזים לילדים מאת חיים נחמן ביאליק המבוסס על משלי שועלים (נכתב ב-1918, יצא ב-1922) משלים שועליים – סדרת הנפשה ישראלית מסוג סטופ מושן בפלסטלינה שם שועלים יש – שירו של קדיש סילמן, העוסק בכינון היישוב היהודי בארץ ישראל ליל השועל – ספר מאת ג'ק היגינס מ-1986 השועל והכלבלב – סרט דיסני מ-1981 אחר חצר שועל – עיר מקראית בנחלת שבט שמעון שועלון (קבוצת כוכבים) – קבוצת כוכבים פוקס (פירושונים) – שועל באנגלית שועל המדבר (פירושונים)
בארטלי

האם התכוונתם ל... ג'יימס בארטלי – גיבור אגדה אורבנית מרדכי בארטלי – פוליטיקאי אמריקני תומאס בארטלי – פוליטיקאי אמריקני, בנו של מרדכי בארטלי בארט ברטל
טריסטן ווקצ'ביץ'

טריסטן טסאליקיס ווקצ'ביץ' (בסרבית: Тристан Чаликис Вукчевић; נולד ב-11 במרץ 2003) הוא כדורסלן סרבי המשחק בעמדות הפאוור פורוורד והסנטר בוושינגטון ויזארדס מליגת ה-NBA. אביו, דושאן ווקצ'ביץ', הוא כדורסלן עבר, וטריסטן נולד באיטליה, בעת שאביו שיחק במונטפסקי סיינה. אמו, ג'ייד, היא אשת עסקים שוודית־יוונית ודוגמנית בגדי ים לשעבר. ווצ'ביץ' מחזיק בדרכון סרבי, שוודי ויווני, וזכאי לייצג גם את נבחרות בוסניה והרצגובינה, איטליה וספרד. ווקצ'ביץ' גדל באיטליה, שם שיחק אביו עד לפרישתו ב-2012, ואז שבה המשפחה לאתונה וטריסטן החל לשחק במחלקת הנוער של אולימפיאקוס. בשנת 2018 הצטרף למחלקת הנוער של ריאל מדריד, ושנה לאחר מכן החל לשחק בקבוצת המילואים הבוגרת של המועדון, ואף התאמן עם הקבוצה הבכירה. ב-2 בספטמבר 2020 ערך את הופעת הבכורה שלו בקבוצה הבוגרת במשחק קדם־עונה נגד ריאל בטיס, וקלע 8 נקודות בניצחון קבוצתו 68–66. ב-11 באוקטובר ערך את הופעת הבכורה המקצוענית הראשונה שלו בניצחון קבוצתו 90–65 על גראן קנריה, ובמהלך המשחק קלע 2 נקודות והוסיף 2 ריבאונדים ב-4 דקות משחק. ב-27 בינואר 2022 חתם בפרטיזן בלגרד הסרבית. מדיה וקבצים בנושא טריסטן ווקצ'ביץ' בוויקישיתוף טריסטן ווקצ'ביץ', ברשת החברתית אינסטגרם פרופיל, באתר Basketball-Reference פרופיל, באתר eurobasket פרופיל, באתר ליגת ה-NBA פרופיל, באתר היורוליג פרופיל, באתר ליגת העל הספרדית בכדורסל (בספרדית) Ringier, MAJKA ŠVEĐANKA, OTAC SA GRČKIM DRŽAVLJANSTVOM! Iz Real Madrida u REPREZENTACIJU Srbije! Kokoškov dobija veliko pojačanje, Sportal (ב־) Tristan Vukčević – Srbija pre Bosne, Grčke, Švedske, Italije i Španije, B92.net (בסרבית) Vukčević o Vukčeviću: Tristan kaže da nikad više nije trenirao, jedva čekamo da bude na spisku Srbije | MozzartSport, mozzartsport.com (בסרבית) KRV NIJE VODA: Jedan od najtalentovanijih mladih košarkaša želi da igra za Srbiju! Otac mu je bivši reprezentativac (VIDEO), kurir.rs (בסרבית) Tristan Vukcevic steals the show in debut with Real Madrid’s senior team, Eurohoops, ‏2020-09-02 (באנגלית) 68-66: Segunda victoria de la pretemporada | Real Madrid CF, Real Madrid C.F. - Web Oficial (בספרדית) October 2020, Herbalife GC 65–90 Real Madrid, www.acb.com (בספרדית) Tristan Vukčević potpisao za Partizan, B92.net (בסרבית) ABA liga j.t.d, Tristan Vukčević pens multi-year contract with Partizan NIS : ABA League, ABA Liga (באנגלית)
יחיאל כלב

יחיאל כלב (27 במאי 1923 – 16 בינואר 1948) היה רץ למרחקים ארוכים ארץ-ישראלי. בתחילת שנות ה-40 היה לרץ הישראלי הטוב בארץ ישראל, וכן היה כדורסלן בהפועל ירושלים. נהרג במלחמת העצמאות בשיירת הל"ה לגוש עציון. כלב נולד בצנעא, בירת תימן, בנם של רומיה ומנחם. בהיותו תינוק בן שנה עלה עם משפחתו לישראל. המשפחה התיישבה בירושלים. עד גיל 8 למד ב"חדר תימני" ובגיל 9 עבר לבית ספר יסודי לבנים. בגיל 12 הצטרף ל"משמר הבריאות". בצעירותו התאמן בריצה ושיחק כדורסל בקבוצת הפועל ירושלים. הוא השתתף בתחרויות רבות והתפרסם בארץ כ"אלוף הריצה הארצי". הוא למד לבגרות בקורס ערב. הוא עבד בבניין ועזר בפרנסת המשפחה. בשנת 1940 הצטרף למשטרת היישובים העבריים. באליפות הפועל שנערכה בירושלים בסוף יוני 1940 הוא זכה במדליית זהב בריצת 1000 מטר בתוצאה של 2:53.6 דקות. בתחרות שנערכה ב-1941 קבע בריצת 1000 מטר שיא הפועל לנוער, שיא שהחזיק שנים רבות. במרוץ האביב שנערך באפריל 1942 הוא זכה במדליית זהב בתוצאה של 17:54.4 דקות. שבוע לאחר מכן, באליפות ארץ ישראל שנערכה באצטדיון המכביה בתל אביב בהשתתפות אנשי צבא מאוסטרליה, אנגליה, דרום אפריקה, יוון וניו זילנד, וכן עובדי משטרת המנדט ואתלטים ממצרים הוא זכה במדליית ארד בריצת 5000 מטר בתוצאה של 17:05.3 דקות, אחרי סליסבורי בסטרט (16:24 דקות) ודאו ממשטרת ארץ ישראל (16:52 דקות). עם פרוץ מלחמת העצמאות התגייס והשתתף כמקלען בקרבות רבים בסביבות ירושלים. הוא נאסר כשבוע על ידי הבריטים ושוחרר מבית הסוהר בעזרת ההגנה. ימים מעטים לאחר מכן נמנה עם אנשי מחלקת הל"ה, לוחמי פלמ"ח וחי"ש שנשלחו כתגבורת לגוש עציון לאחר ההתקפה הגדולה על הגוש ב-14 בינואר 1948. הלוחמים יצאו לדרכם מהרטוב בליל 15–16 בינואר והם עמוסים בנשק, תחמושת וציוד, אך בשל שעת היציאה המאוחרת וקשיי הדרך לא הצליחו להגיע לגוש. עם שחר התגלתה המחלקה על-ידי כפריים באזור הכפרים בית נטיף, ג'בע וצוריף, שהזעיקו את ערביי הסביבה למקום ואלה כיתרו את המחלקה. הלוחמים התארגנו על אחת הגבעות ("גבעת הקרב" כיום) ולחמו בהמוני הערבים עד שנהרגו כולם בקרב ביום ה' בשבט תש"ח (16 בינואר 1948). הוא נקבר בכפר עציון. בכ"ה בחשוון תש"י (17 בנובמבר 1949) הועבר, עם חללי גוש עציון, לקבר-אחים בבית הקברות הצבאי בהר הרצל בירושלים. לאחר מותו נערכו תחרויות ספורט לזכרו. בדצמבר 1948 נערך מרוץ קטמון על שם יחיאל כלב, באוגוסט 1949 נערך טורניר גביע ירושלים בכדורסל לנוער על שם יחיאל כלב ובמאי 1950 הוענק על ידי מ.ס ירושלים גביע על שמו במסגרת תחרויות הפועל לנוער. קורות החיים של יחיאל כלב, באתר "יזכור" של משרד הביטחון יחיאל כלב, באתר הפלמ"ח שאול הון, יחיאל כלב ז"ל, דבר, 20 בפברואר 1948 הישג חשוב ל"הפועל", אמר, 2 באוקטובר 1941 אבינועם פורת, "כוכב הספורט הכי אלמוני": סיפורו של אלוף הריצה שנפל בדרך לגוש עציון, באתר ynet, 25 באפריל 2023 אל. אלכסנדרוביץ', ספורט וספורטאים, הַבֹּקֶר, 1 ביולי 1940 שאול הון, יחיאל כלב ז"ל, דבר, 20 בפברואר 1948 נגמר מרוץ האביב, דבר, 21 באפריל 1942 הצלחה רבה לתחרויות האתלטיקה הקלה בתל אביב, הַבֹּקֶר, 26 באפריל 1942 סביב הרבנאות הארצית באתליקה קלה, הַבֹּקֶר, 3 במאי 1942 חיל הפלמ"ח וזכה במרוץ קטאמון, באתר יום יום, 5 בדצמבר 1948 גביע יחיאל כלב להפועל אמיר, דבר, 14 באוגוסט 1949 חגיגות אחד במאי בעיר ובכפר, על המשמר, 2 במאי 1950
יואן מקונדו

יואן מקונדו (בצרפתית: Yoan Makoundou; נולד ב-9 באוגוסט 2000) הוא כדורסלן צרפתי המשחק בעמדת הפאוור פורוורד במונקו. מקונדו החל לשחק כדורסל במועדונים מקומיים, וב-2017 הצטרף למחלקת הנוער של שולה באסקט, וזכה עם קבוצת הנוער בשתי אליפויות רצופות, ב-2018 וב-2019. לאחר שהתאמן עם הקבוצה הבכירה, ב-10 ביולי 2020 חתם על חוזהו המקצועני הראשון, חוזה לשלוש שנים בקבוצה הבכירה. ב-20 בינואר 2021 קלע 20 נקודות והוסיף 8 ריבאונדים בהפסד 71–89 להפועל חולון בליגת האלופות. לאחר שהעמיד בטורניר ממוצעים של 10.4 נקודות ו-5.2 ריבאונדים למשחק, זכה בתואר השחקן הצעיר הטוב ביותר בליגת האלופות לעונת 2020/2021. ב-23 ביולי 2022 חתם על חוזה לארבע עונות במונקו. מדיה וקבצים בנושא יואן מקונדו בוויקישיתוף פרופיל, באתר eurobasket Ouest-France, Cholet Basket. Yoan Makoundou signe son premier contrat professionnel, Ouest-France.fr, ‏2020-07-10 (בצרפתית) Cholet: Yoan Makoundou, 20 ans, 20 points et 8 rebonds en BCL, Basket Europe, ‏2021-01-21 (ב־) Yoan Makoundou named the BCL Best Young Player, Eurohoops, ‏2021-05-05 (באנגלית) Yoan Makoundou, un jeune talent débarque à Monaco, asmonaco.basketball (ב־)
אהרן בוטבול

הרב אהרן בוטבול (כ"ב אדר ב' ה'תרכ"ז, 29 במרץ 1867 – ה' תשרי ה'תש"ז, 30 בספטמבר 1946) היה דרשן, פוסק הלכה, אב בית הדין ורבה של פאס באמצע שנות ה-40 של המאה ה-20. נולד בפאס לאביו רבי אברהם, ולמד אצל חכמי עירו. נשא את רבקה סירירו. כבר בשנת תר"ס נמנה עם חכמי העיר. שימש כחזן בבית הכנסת 'צלא דלחכם' של רבי אליהו הצרפתי. בשנת תרצ"ג ערך חוברת פזמונים שנהגו לומר בבית הכנסת של רבי אליהו הצרפתי. היה עשיר, ובעקבות כך קיבל פניות מחכמי מרוקו לעזרה כספית בהדפסת ספרים וצדקה. נמנה עם דרשני העיר. כמו כן היה אחד מרבני הישיבה בפאס, ואחד מתלמידיו הוא רבי יצחק סיסו. בט"ו בשבט תרע"ט התמנה לדיין שלישי בפאס בבית הדין בראשות רבי וידאל הצרפתי ורבי מתתיה סירירו. בהמשך כיהן בבית הדין בראשות הרב שלמה אבן דנאן והרב מתתיה סירירו, אותו החשיב לרבו. היה אחראי על סידור הגיטין, ורבי יוסף בן נאיים למד ממנו מקצוע זה. היה ידוע כמומחה בהלכות שחיטה וטריפות. בשנת תרצ"ט לאחר פטירת רבי מתתיה סירירו, שימש כאב בית הדין של פאס לימים מועטים, אך בעקבות בואו של רבי משה בן סמחון, פינה לו את תפקיד אב בית הדין, ורבי אהרן המשיך לכהן כדיין. בשנת תש"א יצא רבי משה בן סמחון לגמלאות, ורבי משה אבן דנאן החליפו בתפקיד אב בית הדין. רבי אהרן המשיך לשבת בבית דינו של רבי משה אבן דנאן לצד ידידו רבי ידידיה מונסונייגו. בסיוון תש"ד, לאחר פטירתו של רבי משה אבן דנאן, התמנה הרב אהרן בוטבול לתפקיד אב בית הדין ורבה של פאס. בתפקידו עמד בקשרי מכתבים עם רבנים נוספים, כדוגמת רבי יוסף משאש, רבי יוסף בירדוגו ורבי אבא אלבאז. בתפקיד זה כיהן עד כסלו תש"ו, עת יצא לגמלאות. הרב חיים דוד סירירו החליפו בתפקיד. נפטר ונקבר בפאס בה' תשרי ה'תש"ז. לרב בוטבול שמונה ילדים, שבעה מתוכם נולדו לו מאשתו השלישית. גיסו הוא הרב מתתיה סירירו - אב בית הדין של פאס. מזכרת הגיטין - בכ"י, חלקים ממנה נעתקו בספר 'יבין לאחריתו' על ידי רבי יוסף בן נאיים. פסקי דין - בכתבי יד. מאמרו של הרב נתנאל אביטל, 'תולדות רבי אהרן בוטבול', אור המערב חלק כ' עמודים לה-מב. ע"פ נוסח מצבתו שנדפסה ב'אור המערב' חלק כ' עמ' לט. ויש שטעו לכתוב שנפטר בג' תשרי או בו' תשרי. ראו 'תולדות אליהו' (ילוז) עמ' 41. ראו: בני מלכים עמ' 171. ראו מכתבים בעניינים אלו מאת הבבא סאלי ורבי יוסף בירדוגו באור המערב כ, עמ' לו-ז. ראו הקדמת הרב פרופ' משה עמאר ל'נוהג בחכמה' עמ' 11. ראו: מלכי רבנן ערך רבי יצחק סיסו. ראו: פאס וחכמיה ח"א עמ' 142. ראו: מלכי רבנן ח"ב בערך ר' אהרן בוטבול. (נדפס בסוף ספר 'תקנות חכמי מכנאס' ח"ב). ראו שו"ת פאת י"ם סימן כב. ראו: אוצר המכתבים ח"ב סימן אלף רמב, אלף שג. ראו 'שופריה דיוסף' אגרות עמ' רסט-ער. ראו: מילי דאבא, מכתבים ג; כא. חלק מפסקיו יצאו לאור בקובץ 'אבקת רוכל' יד עמ' כג-לו.
מערכת הפצצה במסלול כבידתי חלקי

מערכת הפצצה במסלול כבידתי חלקי הייתה מערכת טילים שפותחה בברית המועצות שניצלה מסלול לווייני נמוך להגעה ליעד. מכיוון שטיל לא היה משלים סיבוב שלם סביב כדור הארץ היה קושי להבחין ביעד לאחר שיגור הטיל. פיתוח מערכות מסוג זה החל בברית המועצות בשנות ה-60 של המאה ה-20. סרגיי קורוליוב פיתח מערכת על בסיס טיל תלת-שלבי עם ראש נפץ בודד. המערכת הוצגה לניקיטה חרושצ'וב. לפי הערכת המפתחים מערכות מכ"ם היו יכולים לגלות את היעד כ-2 דקות לפני הפגיעה. משרד תכנון של ולדימיר צ'לומיי הציע תכנון על בסיס טילים מדגם UR-200 ו-UR-500. פיתוח על בסיס UR-200 קיבל אישור להמשך התכנון. אמנם לאחר נפילת ניקיטה חרושצ'וב שהיה מיודד עם צ'לומיי פרויקט איבד את תמיכת השלטונות. על בסיס UR-500 בהמשך פותח משגר לוויינים וחלליות מדגם פרוטון. משרד תכנון בראשות מיכאיל יאנגל פיתח מערכת על בסיס טיל R-36. בשנת 1965 סוכם להמשיך לתכנון מפורט וייצור. במהלך שנת 1965 כני שיגור בקוסמודרום בייקונור עברו הסבה למערכת חדשה. ב-16 בדצמבר 1965 בוצע שיגור ראשון. בנובמבר 1968 המערכת הוכרזה כמבצעית ו-18 כני שיגור היו בפעולה. עד לשנת 1971 בוצעו 24 ניסויים שיגור לכיוון חצי האי קמצ'טקה. על בסיס מערכת זו בהמשך פותח משגר לוויינים וחלליות מדגם ציקלון. לדעת ראשי צבא ברית המעוצות למערכת היו יתרונות לעומת טיל בליסטי. הגעה לשטח ארצות הברית הייתה מכיוונים שונים וזמן התרעה היה קצר. לעומת זאת היקף חומר נפץ היה קטן משמעותי ודיוק היה לא גבוה. ארצות הברית בדקה שימוש במערכת זו אך הוחלט שאין לה יתרון משמעותי לעומת מערכות אחרות שבידי צבא ארצות הברית. בשנת 1979 בהתאם להסכם סאל"ט מערכות אלו היה אסורות. בשנת 1983 המערכת יצאה משימוש. קיימת השערה שסין מפתחת מערכת דומה כל השיגורים בוצעו מקוסמודרום בייקונור מדיה וקבצים בנושא מערכת הפצצה במסלול כבידתי חלקי בוויקישיתוף תיאור המערכת היסטוריית פיתוח (ברוסית) נתונים על השיגורים נתונים כלליים Wayback Machine, web.archive.org, ‏2013-04-01 Mark Zastrow, How does China’s hypersonic glide vehicle work?, Astronomy Magazine, ‏2021-11-04 (באנגלית אמריקאית)
סרטן המעי

האם התכוונתם ל... סרטן המעי הגס סרטן המעי הדק
טיילור הנדריקס

טיילור הנדריקס (באנגלית: Taylor Hendricks; נולד ב-22 בנובמבר 2003) הוא כדורסלן אמריקאי המשחק בעמדת הפאוור פורוורד, בקבוצת יוטה ג'אז מליגת ה-NBA. הנדריקס גדל בפלורידה ושיחק כדורסל בתיכונים מקומיים. לאחר שקיבל הצעות ממספר אוניברסיטאות, בחר לשחק עבור קבוצת הכדורסל של אוניברסיטת מרכז פלורידה. במשחקו הראשון בקבוצה, ב-8 בנובמבר 2022, קלע 23 נקודות והוסיף שתי חטיפות ושלוש חסימות בהפסד קבוצתו בהארכה 95–98 לאוניברסיטת צפון קרוליינה באשוויל. ב-26 בפברואר 2023 קלע שיא קריירה של 25 נקודות והוסיף 8 ריבאונדים בניצחון קבוצתו 68–49 על טולסה. במהלך העונה זכה הנדריקס 9 פעמים בתואר "רוקי השבוע" בקונפרנס שבו התחרתה הקבוצה. בתום עונה אחת, הכריז כי יתמודד בדראפט 2023 ב-NBA. הוא נבחר מהמקום התשיעי על ידי יוטה ג'אז. טיילור הנדריקס, ברשת החברתית אקס (טוויטר) פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA University School — again with Carey sidelined — rolls to its second straight Class 5A state title, Sun Sentinel Boys basketball preview: Stacked Calvary Christian seeks national stage (plus other teams to watch), Sun Sentinel Basketball Recruiting - Taylor Hendricks focused on his season, basketballrecruiting.rivals.com, ‏2021-01-24 Calvary Christian’s Taylor and Tyler Hendricks commit to UCF, Sun Sentinel UNC Asheville 98-95 UCF (Nov 7, 2022) Game Recap, ESPN (באנגלית) UCF 68-49 Tulsa (Feb 26, 2023) Game Recap, ESPN (באנגלית) Houston's Shead, UCF's Hendricks Earn Final Weekly Honors of the Season, theamerican.org (באנגלית) Hendricks Honored with Ninth AAC Rookie of the Week Nod, UCF Athletics (באנגלית) UCF freshman Hendricks declares for NBA draft, ESPN.com, ‏2023-03-22 (באנגלית)
ג'ט הווארד

ג'ט הווארד (באנגלית: Jett Howard; נולד ב-14 בספטמבר 2003) הוא כדורסלן אמריקאי המשחק בעמדת הסמול פורוורד, בקבוצת אורלנדו מג'יק מליגת ה-NBA. הווארד הוא בנו של כדורסלן העבר ומאמן הכדורסל ג'וואן הווארד. הוא גדל בפלורידה, בעת שאביו שיחק ואימן במיאמי היט, ושיחק כדורסל בתיכונים מקומיים. לאחר שקיבל הצעות ממספר אוניברסיטאות, בחר לשחק עבור קבוצת הכדורסל של אוניברסיטת מישיגן. למרות שאביו הוא מאמן הקבוצה, עבר הווארד בהצלחה תהליך מיון רגיל. במשחקו הראשון בקבוצה, ב-7 בנובמבר 2022, קלע 21 נקודות בניצחון קבוצתו 75–56 על פרדו פורט ויין. ב-12 בינואר 2023 קלע שיא קריירה של 34 נקודות בהפסד קבוצתו בהארכה 84–93 לאיווה. בתום עונה אחת, הכריז כי יתמודד בדראפט 2023 ב-NBA. ג'ט הווארד, ברשת החברתית אקס (טוויטר) פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA Jett Howard, son of Juwan Howard, transfers from University School to IMG Academy, Sun Sentinel Who is Juwan Howard's son? Inside Jace Howard's college basketball career at Michigan, www.sportingnews.com, ‏2022-03-23 (באנגלית אמריקאית) Kellen Voss, Jett Howard impresses, flashes potential at Jordan Brand Classic, Maize n Brew, ‏2022-04-21 (באנגלית) Jett Howard, son of Michigan coach Juwan Howard, makes name for himself by starring at Allen Iverson Classic, CBSSports.com (באנגלית) Michael Cohen, Michigan basketball's recruiting battle for Jett Howard adds subplot to game vs. Tennessee, Detroit Free Press (באנגלית אמריקאית) Jett Howard commits to play for dad at Michigan, ESPN.com, ‏2021-10-14 (באנגלית) Jett Howard reflects on his decision to play for his father, brother at U-M: "Can't wait for the experience', TheMichiganInsider.com (באנגלית אמריקאית) Abbie Telgenhof, Jett Howard is more than just his family name, The Michigan Daily, ‏2022-10-28 (באנגלית אמריקאית) Dickinson Captures 1,000th Career Point as U-M Defeats Purdue Fort Wayne in Season Opener, University of Michigan Athletics (באנגלית) Michigan 84-93 Iowa (Jan 12, 2023) Game Recap, ESPN (באנגלית) Michigan freshman Jett Howard declares for NBA Draft, The Detroit News (באנגלית אמריקאית)
Taste (שיר של טייגה)

"Taste" הוא סינגל של הראפר האמריקאי טייגה בהשתתפות הראפר האמריקאי אופסט ממיגוס. הוא יצא לאור ב-16 במאי 2018, לסטרימינג והורדה דיגיטלית באמצעות לאסט קינגס מיוזיק ואמפייר דיסטריביושן כסינגל המוביל מתוך אלבום האולפן השביעי שלו, Legendary‏ (2019). השיר הופק על ידי די. איי. דומאן. הסינגל הגיע בשיאו למקום השמיני במצעד הבילבורד הוט 100, כך שהפך לשירו הראשון שנכנס למצעדים מזה שלוש שנים. השיר סימן חזרה לגדולה בקריירה של טייגה כאמן סולו, והוא השיר השני המצליח שלו ביותר במצעדי המוזיקה, אחרי "Rack City" מ-2011. לדברי טייגה, סשן ההקלטה של השיר נמשך כ-30 דקות באווירת "מסיבה" שכללה אנשים רבים. הוא החליט להאיץ מקצב "ממש איטי" שהמפיק די. איי. דומאן שלח לו. טייגה המשיך לפריסטייל ראפ על המקצב המותאם שהביא ליצירת ארבע התיבות הראשונות של השיר. השיר היה "השני או השלישי" שהקליט באותו הלילה. במקור, אופסט לא הופיע בשיר. טייגה יצר קשר עם אופסט יום לפני צילום הווידאו קליפ הראשוני של השיר, וביקש ממנו להשתתף בשיר. אופסט שלח לטייגה את הוורס שלו לאחר צילומי הקליפ הראושניים בלוס אנג'לס. באותו השבוע, טס טייגה לאטלנטה וצילם חלק נוסף מהקליפ עם אופסט במשטח החלקה. הווידאו קליפ יצא לאור ב-16 במאי 2018 באתר יוטיוב. הוא בוים על ידי טייגה ואראד והוא כולל הופעות קמע של 2 צ'יינז, ויז קאליפה, ג'וינר לוקאס, YK אוסיריס, רוני ג'יי וקינג באץ'. לקליפ מעל למיליארד צפיות באתר יוטיוב. בארצות הברית, "Taste" נכנס למצעד הבילבורד הוט 100 במקום ה-82 והגיע בשיאו למקום השמיני. הוא הפך לשיר הראשון של טייגה במצעד כאמן מוביל מאז "Ride Out" ב-2015. בדצמבר 2018, מגזין בילבורד דירג את השיר כשיר ה-20 הטוב ביותר של השנה. הורדה דיגיטלית "Taste" (בהשתתפות אופסט) – 3:52 ויניל 7" "Taste" (בהשתתפות אופסט) – 3:52 "Swish"‏ – 3:15 סרטון השיר "Taste" באתר יוטיוב "Taste (feat. Offset) – Single by Tyga on Apple Music". iTunes. נבדק ב-28 ביולי 2018. {{cite web}}: (עזרה) Schiller, Rebecca (25 בספטמבר 2018). "Tyga Talks Creating 'Taste,' Calls Kanye West's Praise Of the Video 'Dope': Watch". Billboard. נבדק ב-6 בנובמבר 2018. {{cite web}}: (עזרה) India, Lindsey (16 במאי 2018). "Tyga and Offset Throw a Wild Party in Raunchy "Taste" Video". XXL. נבדק ב-28 ביולי 2018. {{cite web}}: (עזרה) Billboard Staff (18 בדצמבר 2018). "Billboard's 100 Best Songs of 2018: Critics' Picks". Billboard. {{cite journal}}: (עזרה) "iTunes - Music - Taste (feat. Offset) - Single by Tyga". iTunes Store. "Tyga - Taste (Vinyl, 7", 45 RPM, Picture Disc, Stereo)". Discogs. Gold & Platinum, איגוד תעשיית ההקלטות האמריקאי (באנגלית אמריקאית)
השימפנזה השלישי

השימפנזה השלישית: האבולוציה והעתיד של החיה האנושית (אנגלית: The Rise and Fall of the Third Chimpanzee: How Our Animal Heritage Affects the Way We Live) הוא ספר משנת 1991 מאת הפיזיולוג ג'ארד דיימונד, הנוגעים למקורות בקרב בעלי חיים של התנהגות אנושית. הספר עוקב אחר סדרת מאמרים שפרסם דיימונד, הבוחנים את העדויות והפרשנות שלהן במינים הקשורים, כולל מאפיינים תרבותיים או מאפיינים הנחשבים לרוב כייחודיים במיוחד לבני אדם. דיימונד בוחן את השאלה כיצד הגיע ההומו סאפיינס לדומיננטיות לעומת קרוביו הקרובים ביותר, כגון שימפנזים, ומדוע קבוצה אחת של בני אדם (האירו-אסייתים) הגיעה לשלוט באחרים (עמים ילידים ביבשת אמריקה, למשל). בתשובה לשאלות אלו, מיישם דיימונד (פרופסור בתחומי הפיזיולוגיה והגאוגרפיה) מגוון טיעונים ביולוגיים ואנתרופולוגיים כדי לדחות השקפות הגמוניות מסורתיות לפיהן העמים הדומיננטיים הגיעו מזן גנטי "עליון" וטוען במקום זאת כי אותם עמים שהגיעו לשלוט באחרים עשו זאת בגלל יתרונות שנמצאו בסביבה המקומית שלהם שאפשרו להם לפתח אוכלוסיות גדולות יותר, חסינות רחבה יותר למחלות וטכנולוגיות מעולות לחקלאות ולוחמה . השימפנזה השלישית גם בוחנת כיצד אסימטריה בהתנהגות הזדווגות של גברים ונשים נפתרת באמצעות מבנים חברתיים שונים בתרבויות, וכיצד מגע ראשון בין ציוויליזציות לא שוות מביא כמעט תמיד לרצח עם. הספר מסתיים בכך שהתקדמות טכנולוגית עלולה לגרום להתדרדרות סביבתית בקנה מידה המוביל להכחדה. הספר פורסם בבריטניה בשנת 1991 על ידי Radius תחת הכותרת The Rise and Fall of the Third Chimpanzee: How Our Animal Heritage Affects the Way We Live ובארצות הברית בשנת 1992 על ידי HarperCollins תחת הכותרת The Third Chimpanzee: The Third Chimpanzee: The האבולוציה והעתיד של חיית האדם . בשנת 2014, דיימונד פרסם גרסה מותאמת לצעירים בהוצאת Seven Stories Press בשם, השימפנזה השלישית לצעירים . הספר מצליח לקשר יחד טיעון קוהרנטי, שחלק גדול ממנו היה חדשני בזמן הפרסום. דבר זה מאתגר נוכח היריעה הרחבה בה עוסק הספר. דיימונד משתמש בתובנות מתחומים רבים כולל היסטוריה, בלשנות, אנתרופולוגיה, ביולוגיה אבולוציונית, ועוד . השימפנזה השלישית מתארת את דיוקן של הצלחתה של האנושות וגם של הפוטנציאל שלה לאסון. השימוש במגוון של תחומי מחקר כדי לתאר היסטוריה רחבה שימש בהמשך את דיימונד גם בספרי נוספים של דיימונד שהרחיבו והמשיכו את הספר. הספר מחולק לחמישה חלקים. החלק ראשון עוסק בדמיון בין בני אדם לשימפנזים. החלק השני מתייחס לדימורפיזם מיני אצל יונקים, ובמיוחד בבני אדם, ואת המכניקה של הברירה המינית. החלק שלישי מרחיב את ההשפעות של הברירה הטבעית בתחומים כמו שפה, אמנות, ציד וחקלאות, דרך הרעיון של איתות כנה - אותות שיש להם עלות אמיתית. החלק רביעי מתייחס לקולוניליזם. מדוע שהאירואסיאנים הגיעו לשלוט בתרבויות אחרות (נושא זה מורחב בספר אחר של דיימונד - רובים, חיידקים ופלדה). החלק החמישי עוסק בהשפעה סביבתית והכחדה - ציוויליזציות נקלעות לפעמים לתחרויות עליונות פנימיות, דבר שגורם להרס סביבתי ולהרס אותה תרבות (נושא שמורחב בספר התמוטטות). הספר תורגם לעברית בשם "השימפנזה השלישי" על ידי גבי פלג, ויצא בהוצאת ספרית מעריב ב-1994. השימפנזה השלישי זכה בפרס החברה המלכותית לספרי מדע לשנת 1992 ופרס הספרים של לוס אנג'לס טיימס בשנת 1992. בשנת 2021, מרטין ל. גור, כותב השירים הראשי של דפש מוד, הוציא מיני-אלבום בהשראת הספר ונקרא על שמו. אבולוציה של האדם רובים, חיידקים ופלדה
יחסי אקוודור–קולומביה

יחסי אקוודור–קולומביה הם היחסים הבילטרליים שבין רפובליקת אקוודור לבין רפובליקת קולומביה. שתי המדינות היו בעבר חלק מהאימפריה הספרדית, ושתיהן קיבלו ממנה עצמאות במאה ה-19, אחרי מלחמות עצמאות שהוביל סימון בוליבר ושהכריז על הקמת רפובליקת קולומביה הגדולה ב-1819, שכללה את אקוודור, ונצואלה, קולומביה ופנמה. הרפובליקה סבלה מחוסר יציבות, וב-1830 התפרקה למדינות שהרכיבו אותה. אקוודור וקולומביה כוננו יחסים דיפלומטיים רשמיים ב-8 בדצמבר 1832, אחרי חתימת הסכם פסטו בו הכירו האחת בשנייה כמדינה ריבונית. אקוודור פתחה נציגות דיפלומטית בקולומביה ב-1837, ורק ב-1939 היא שודרגה לרמת שגרירות. קולומביה פתחה שגרירות באקוודור ב-1940. ב-1 במרץ 2008, פתח צבא קולומביה בהתקפה נגד FARC, ארגון טרור מרקסיסטי שפעל בקולומביה, בסמוך לגבול עם אקוודור, שהסתיימה בהרג 19 לוחמי גרילה וביניהם ראול רייס, מנהיג בארגון, וחייל אחד מצבא קולומביה. בהתקפה סומן בסיס גרילה בעומק של 1.8 ק"מ בשטח אקוודור. נשיא קולומביה, אלווארו אוריבה, שוחח עם נשיא אקוודור, רפאל קוראה, וטען כי כוחות קולומביה חצו את הגבול כחלק מהמרדף אחר לוחמי הגרילה. קוראה בתגובה האשים את נשיא קולומביה בכך ששיקר לו. הוא התבסס על מידע של צבא אקוודור שהגדיר את הנעשה כ"טבח". לדברי נשיא אקוודור, נמצאו במחנה גופות בפיג'מה, מה שהעיד על כך שהם ישנו בזמן הפשיטה וכי לא היה מדובר במרדף. עקב האירוע החליטה אקוודור להחזיר את השגריר מבוגוטה להתייעצויות. ממשלת קולומביה בתגובה התנצלה על הפעולה תוך שהאשימה את אקוודור במתן מקלט ל-FARC. אחרי האירוע אמר נשיא ונצואלה, הוגו צ'אווס כי במידה וקולומביה תבצע פעולה דומה בשטח מדינתו, הוא יראה זאת כעילה למלחמה ותקף מילולית את נשיא קולומביה. בנוסף, ונצואלה הציבה עשרה גדודי משמר לאומי בגבול עם קולומביה והציעה את עזרתה לאקוודור. במסיבת עיתונאים שהתקיימה ב-3 במרץ 2008, טען מפקד המשמר הלאומי של קולומביה כי שירות המודיעין החרים מחשבים ובהם מידע על קשר בין ראול רייס לבין נשיאי ונצואלה ואקוודור, וכי מסמכים אלה מצביעים על הסכמת אקוודור לספק מקלט ל-FARC. בנוסף, הוא האשים את ונצואלה בכוונה לספק אורניום ל-FARC במטרה לייצר פצצה מלוכלכת. טענות אלו הוכחשו על ידי אקוודור שהסבירה מצידה כי הקשר בינה לבין FARC היה הומניטרי בלבד וכי קולומביה הייתה מודעת אליו. ונצואלה גם היא דחתה את ההאשמות. בתגובה למשבר הודיעה ממשלת אקוודור על ניתוק היחסים עם קולומביה, וגירשה את השגריר במדינה. ב-6 ביוני 2008 הודיעו נשיאי שתי המדינות על חידוש מיידי של היחסים כחלק מהסכם שתיווך נשיא ארצות הברית לשעבר, ג'ימי קרטר. לאחר הפשרת היחסים, הוחזרו גם השגרירים. בתקופת כהונתו של לנין מורנו כנשיא אקוודור, היחסים בין המדינות השתפרו משמעותית. מדיה וקבצים בנושא יחסי אקוודור–קולומביה בוויקישיתוף (אורכב 20.06.2009 בארכיון Wayback Machine) "Ecuador and Colombia Presidents Accept President Carter's Proposal to Renew Diplomatic Relations at the Level of Chargé d'Affaires, Immediately and Without Preconditions" (הודעה לעיתונות). The Carter Center. 2008-06-06. נבדק ב-2008-06-07. "Colombia, Ecuador restore ties under deal with Carter". Reuters. Thomson Reuters. 2008-06-06. נבדק ב-2008-06-07. "Presidents of Ecuador, Colombia visit site of binational highway project - Xinhua | English.news.cn".
נחל הגדי

נחל הגדי הוא נחל אכזב במערב הנגב הצפוני. אורכו כ־5.5 קילומטרים. מוצא הנחל בגובה של כ־160 מטרים מעל פני הים, כחצי קילומטר מכביש 293 וכשני קילומטרים מהמושב בית הגדי. בתחילתו זורם הנחל דרומה ואז משתנה כיוון הזרימה לדרום־מערב. בגובה של כ־100 מטרים מעל פני הים, בקצהו הצפוני של המושב תדהר, נשפך הנחל אל נחל גרר. ערך זה הוא קצרמר בנושא נהרות ונחלים ובנושא גאוגרפיה של ישראל. אתם מוזמנים לתרום לוויקיפדיה ולהרחיב אותו.